 Ọpụpụ 34  Jehova wee gwa Mozis, sị: Wapụtara onwe gị mbadamba nkume abụọ dị ka ndị nke mbụ ahụ, m ga-edekwa nelu mbadamba nkume ndị ahụ okwu ndị dị ná mbadamba nkume ndị mbụ ahụ, ndị ị kụriri.Jikere maka ụtụtụ, nihi na ị ga-arịgo nUgwu Saịnaị nụtụtụ wee guzo nakụkụ m nebe ahụ, nelu ugwu ahụ.Ma ọ dịghị onye ga-eso gị rịgoo, ka a gharakwa ịhụ onye ọ bụla ọzọ nugwu ahụ dum. Ọ dịghịkwa ìgwè atụrụ ma ọ bụ ìgwè ehi ga na-ata ahịhịa nihu ugwu ahụ.Mozis wee wapụta mbadamba nkume abụọ ndị dị ka ndị mbụ ahụ ma bilie nisi ụtụtụ rịgoo nUgwu Saịnaị, dị nnọọ ka Jehova nyere ya niwu, o bukwa mbadamba nkume abụọ ahụ naka.Jehova wee gbadata nígwé ojii ahụ wee soro ya guzoro nebe ahụ ma kpọsaa aha Jehova.Jehova wee gafee nihu ya, kpọsaa, sị: Jehova, Jehova, Chineke nke na-eme ebere, na-emekwa amara, onye na-adịghị ewe iwe ọsọ ọsọ, onye obiọma ya na eziokwu ya dị ukwuu,onye na-eme ka obiọma ya ruoro ọtụtụ puku ọgbọ, na-agbaghara njehie na mmebi iwu na mmehie, ma ọ gaghị anwa anwa hapụ inye ntaramahụhụ, ọ na-enye ndị bụ ụmụ ntaramahụhụ maka njehie nna ha, na-enyekwa ụmụ ụmụ ha, na-enyekwa ọgbọ nke atọ na ọgbọ nke anọ.Ozugbo ahụ, Mozis mere ọsọ ọsọ hulata wee kpọọ isiala.O wee sị: Biko, Jehova, ọ bụrụ na ihe m masịrị gị, ka Jehova soro gaa netiti anyị, nihi na ha bụ ndị na-ekwesi olu ike, ị ga-agbagharakwa njehie anyị na mmehie anyị, ị ga-ewere anyị dị ka ihe nketa gị.O wee sị: Lee, mụ na unu na-agba ndụ: Nihu ndị gị niile ka m ga-arụ ihe ndị dị ebube a na-arụtụbeghị nelu ụwa dum ma ọ bụ netiti mba niile; ndị niile ị nọ netiti ha ga-ahụ ọrụ Jehova, nihi na ọ bụ ihe dị egwu ka m ga-eme nebe ị nọ.Ma gị onwe gị, debe ihe m na-enye gị niwu taa. Lee, m na-achụpụ ndị Amọraịt na ndị Ke na ndị Het na ndị Perizaịt na ndị Haịvaịt na ndị Jibọs nihu gị.Lezie anya ka gị na ndị bi nala ahụ ị na-aga ghara ịgba ndụ, ka ọ ghara ịbụrụ gị ọnyà netiti unu.Ma unu ga-akwatu ebe ịchụàjà ha, unu ga-akụrikwa ogidi nsọ ha, unu ga-egbutusị ogwe osisi ha dị nsọ.Nihi na ị gaghị akpọrọ chi ọzọ isiala, nihi na Jehova, onye aha ya bụ Ekworo, ya onwe ya bụ Chineke ekworo;ka gị na ndị bi nala ahụ wee ghara ịgba ndụ, nihi na ha na chi ha ga na-enwe mmekọahụ rụrụ arụ, ha ga na-achụkwara chi ha àjà, mmadụ ga-akpọkwa gị, i wee rie ihe ha chụrụ nàjà.Mgbe ahụ, ị ga-alụtara ụmụ gị ndị ikom ụmụ ha ndị inyom, ụmụ ha ndị inyom na chi ha ga-enwe mmekọahụ rụrụ arụ, ha ga-emekwa ka ụmụ gị ndị ikom na chi ha nwee mmekọahụ rụrụ arụ.Emerela onwe gị chi arụsị a wụrụ awụ.Ị ga na-eme ememme achịcha na-ekoghị eko. Dị nnọọ ka m nyere gị niwu, ị ga-eri achịcha na-ekoghị eko ụbọchị asaa noge a kara aka nọnwa Ebib, nihi na ọ bụ nọnwa Ebib ka ị pụtara nIjipt.Ihe ọ bụla meghere akpa nwa bụ nke m, nanụ ụlọ gị niile, nwa mbụ ehi mụrụ na nke atụrụ mụrụ bụkwa nke m.Ị ga-eji atụrụ gbara nwa mbụ ịnyịnya ibu mụrụ. Ma ọ bụrụ na ị gaghị agbara ya, ị ga-agbaji ya olu. Ị ga-agbara nwa ọ bụla e bu ụzọ mụọ nime ụmụ gị ndị ikom. Ọ dịghị onye ga-agba aka bịa nihu m.Ị ga-arụ ọrụ ụbọchị isii, ma nụbọchị nke asaa, ị ga-edebe ụbọchị izu ike. Ị ga-edebe ụbọchị izu ike noge ịkọ ihe nakwa noge owuwe ihe ubi.Ọka mbụ kara aka a ghọtara nubi ọka wit ka ị ga-eji na-eme ememme izu, nakwa ememme ịchịkọbata ihe ná ngwụsị afọ.Ugboro atọ nafọ ka onye ọ bụla bụ nwoke nime unu ga-abịa nihu ezi Onyenwe anyị, Jehova, bụ Chineke Izrel.Nihi na m ga-achụpụ mba dị iche iche nihu gị, m ga-emekwa ka ókèala gị saa mbara; ọ dịghịkwa onye ọ ga-agụ agụụ iwere ala gị mgbe ị na-agbago ịhụ ihu Jehova bụ Chineke gị ugboro atọ nafọ.Ejila ihe e tinyere ihe na-eko achịcha achụ ọbara a ga-achụrụ m nàjà. Anụ àjà ememme ngabiga ekwesịghịkwa ịdị chi abọọ.Mkpụrụ kasị mma nime mkpụrụ mbụ kara aka nke ala gị ka ị ga-eweta nụlọ Jehova bụ Chineke gị.Jehova wee gaa nihu ịsị Mozis: Deere onwe gị okwu ndị a, nihi na ọ bụ dị ka okwu ndị a si dị ka mụ na gị na Izrel na-agba ndụ.Ya na Jehova wee nọgide nebe ahụ ruo ụbọchị iri anọ, ehihie na abalị. O righị nri ọ bụla, ọ ṅụghịkwa mmiri ọ bụla. O wee dee okwu ọgbụgba ndụ ahụ, bụ Okwu Iri ahụ, nelu mbadamba nkume ndị ahụ.O wee ruo mgbe Mozis gbadatara nUgwu Saịnaị na Mozis bu mbadamba nkume abụọ nke Ihe Àmà ahụ mgbe o si nugwu ahụ gbadata, ma Mozis amaghị na ihu ya na-enwupụta ìhè nihi na ya na ya kwurịtara okwu.Mgbe Erọn na ụmụ Izrel niile hụrụ Mozis, lee! ihu ya na-enwupụta ìhè, ha wee tụwa egwu ịbịarute ya nso.Mozis wee kpọọ ha. Erọn na ndị isi niile nke nzukọ ahụ bịakwuteghachiri ya, Mozis wee malite ịgwa ha okwu.Mgbe e mesịrị, ụmụ Izrel bịara ya nso, o wee malite inye ha iwu niile Jehova nyere ya nUgwu Saịnaị.Mgbe ọ bụla Mozis gwasịrị ha okwu, ọ na-eji ákwà kpuchie ihu ya.Ma mgbe ọ bụla Mozis gara nihu Jehova ka ya na ya kwurịta okwu, ọ na-ewepụ ákwà ahụ ruo mgbe ọ pụtara. Ọ na-apụta wee gwa ụmụ Izrel ihe e nyere ya niwu.Ụmụ Izrel wee hụ ihu Mozis, na ihu Mozis na-enwupụta ìhè; Mozis wee were ákwà ahụ kpuchighachi ihu ya ruo mgbe ọ gara ka ya na ya kwurịta okwu. 